Publisher: Az immunellenõrzõpont-gátló kezelés forradalmian új, hatékony terápia 
tüdõrákban is, egyéb rosszindulatú megbetegedésekhez hasonlóan. A dohányzással 
összefüggõ tüdõrák a megbetegedések döntõ többségét képviseli; magas szomatikus 
mutációs rátája és fokozott immunogenitása összefügg az immunterápia 
hatékonyságával. A PD-1-gátló vegyületek közül a nivolumab és pembrolizumab, a 
PD-L1-gátlók közül az atezolizumab már törzskönyvezett indikáció tüdõrákban. Az 
avelumab és a durvalumab szintén ígéretes kezelési lehetõség. Másod-, illetõleg 
többedvonalban a nivolumab és az atezolizumab PD-L1-expresszió ismerete nélkül 
is alkalmazható, míg a pembrolizumab PD-L1-pozitivitás esetén. Mérföldkõ a nem 
kissejtes tüdõrák (NSCLC) kezelésében a ≥50%-os PD-L1-expresszió esetén a 
pembrolizumab elsõ vonalbeli alkalmazásának lehetõsége a KEYNOTE 024-es 
vizsgálat eredménye alapján. Ebben a szelektált betegcsoportban a pembrolizumab 
adásával csaknem megkétszerezõdött progressziómentes túlélés a standard kezelési 
karhoz képest, és a teljes túlélés is jelentõsen javult, lényegesen jobb 
toxicitási profil mellett. Ennek megfelelõen új terápiás standardról 
beszélhetünk az elõrehaladott NSCLC elsõ vonalbeli kezelésében. Az 
immunellenõrzõpont-gátlókkal számos egyéb klinikai vizsgálat is folyik 
tüdõrákban citotoxikus kemoterápiával kombinálva, illetõleg adjuváns 
indikációban, célzott terápiával kombinálva.